TEAM พุ่งกระฉูด 13% “ออลไทม์ไฮ” จับตาผลงาน Q4 เด่นต่อ
TEAM พุ่งกระฉูด 13% “ออลไทม์ไฮ” จับตาผลงานไตรมาส 4/65 เด่นต่อ หนุนทั้งปีโตแกร่ง โดย ณ เวลา 10:31 น. ราคาอยู่ที่ระดับ 8.40 บาท บวก 0.95 บาท 
TEAM พุ่งกระฉูด 13% “ออลไทม์ไฮ” จับตาผลงาน Q4/65 เด่นต่อ หนุนทั้งปีโตแกร่ง
28 พ.ย. 2565

ผู้สื่อข่าวรายงานว่า วันนี้ (28 พ.ย. 65) ราคาหุ้น บริษัท ทีมพรีซิชั่น จำกัด (มหาชน) หรือ TEAM ณ เวลา 10:31 น. อยู่ที่ระดับ 8.40 บาท บวก 0.95 บาท หรือ 12.75% สูงสุดที่ระดับ 8.75 บาท ต่ำสุดที่ระดับ 7.45 บาท ด้วยมูลค่าการซื้อขาย 230.68 ล้านบาท

โดยราคาหุ้นปรับตัวสูงสุดนับตั้งแต่เข้าตลาดเมื่อวันที่ 8 พ.ย. 2544 คาดเข้าเก็งกำไรจากประกาศผลประกอบการไตรมาส 3/65 ที่ผ่านมาเติบโตแข็งแกร่งมีกำไรสุทธิ 82.85 ล้านบาท เพิ่มขึ้น 21.25% เมื่อเทียบกับงวดเดียวกันของปีก่อนมีกำไรสุทธิ 64.83 ล้านบาท อย่างไรก็ตามคาดผลงานไตรมาส 4/65 โตต่อเนื่อง คาดหนุนทั้งปีโตแกร่งจากปีก่อน